Lieben kint (Mit aufgelösten Abbreviaturen)
Lieben kint·
ſint· froͤlich vꝛo engegen der lieben ſvmer zit·
nahtegal
ſchal· iſt ſo ſuͤſſe dc er hoh gemvͤte git·
ſchǒwent an·
ſtolzen man·
vn̄ reine frǒwen·
welh ein kleit· treit·
heide vn̄ anger da bi ſchonēt ſvmer ǒwen·

Nv ſint froͤ·
ſo· wer ich g̾ne troſte mich dú frǒwe min·
der ich wol
ſol· ſpꝛechē ſwie ſi mich doch lat in ſoꝛgē ſin·
minneklich·
tvgende rich·
iſt dv́ liebe gv̊te·
ſi was ie hie·
lieb voꝛ allem liebe mir in minem mv̊te·

Lieblich var·
gar· ſint der lieben wengel der min h̾ze ſank·
ſi iſt ſo gv̊t·
tůt· ſi genade an mir ſo wirt min truren kranc·
wandels vꝛi·
ſo iſt ſi·
dv́ vil ſvͤſſe reine·
wúnſchent dc· bas·
troͤſte mich dú liebe die ich mit trúwē meine·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse